# Festival Cinema Jove

El Festival Internacional de Cinema de València Cinema Jove és un festival de cinema que es desenvolupa anualment a València des de l'any 1986, habitualment en el mes de juny al Teatre Principal, el Teatre Rialto i els Jardins del Real.
El festival manté la vocació de ser un fòrum d'encontre entre joves cineastes internacionals, compta amb dues seccions oficials, una dedicada a llargmetratges que s'estrenen a l'estat espanyol i una altra dedicada als curtmetratges més sòlids del panorama internacional, i una programació que proposa altres seccions amb homenatges a cineastes veterans, joves directors "de culte", exposicions, trobades professionals, etc.
El Festival Cinema Jove està organitzat per CulturArts Generalitat, i està reconegut per la Federació Internacional de Productors de Films (FIAPF). A més és membre de la Coordinadora Europea de Festivals de Cinema.

## Inicis

El festival va nàixer amb la vocació de donar suport als joves que tenien una història que contar mitjançant les imatges o que estaven donant els seus primers passos en la indústria audiovisual. En només quatre anys, aquest àmbit geogràfic es va ampliar a l'àmbit estatal i internacional, es va establir una Secció Oficial de Curtmetratges, es van allargar les dates del certamen fins a cobrir una setmana de programació, i el 1991 es va incorporar la Secció Oficial de Llargmetratge.

## Objectius

Aquest projecte es mou amb la intenció de mostrar els aspectes nous i renovadors vinculats amb l'autor jove, en el qual sol ser habitual trobar un cinema arriscat, innovador i amb un gran nombre d'òperes primes, que no es troba a massa festivals. Potser per això la seua repercussió mediàtica no siga molt massiva, però, el seu reconeixement en el sector professional, tant en l'àmbit nacional com internacional, és d'un prestigi molt gran. Es tracta d'un compromís amb l'ensenyament de l'art cinematogràfic, dels seus mecanismes tècnics narratius.

## Premis

En la secció oficial hi ha diferents guardons que va canviant segons l'edició, però tots els anys hi ha dues categories fixes: el millor curtmetratge i el millor llargmetratge, els premiats obtenen una compensació econòmica.
Els membres del Comitè de Selecció, es designen pel director del festival entre especialistes de l'entorn cinematogràfic vinculats al Festival, així com els membres dels jurats de les dues categories de caràcter competitiu: llargmetratges i curtmetratges. Les decisions, tant del Comitè de Selecció com dels Jurats, són inapel·lables.
Des de l'any 1993 es lliura el Premi Un Futur de Cine per reconèixer la trajectòria d'actors que han destacat per la seua capacitat i versatilitat de construir personatges malgrat tindre una curta filmografia, essent premiats:
| | | | Lluna de València | Lluna de València | Lluna de València | | |
| | Premi Un Futur de Cine | Retrospectiva | Premi Lluna de València | Premi Lluna de València especial d'animació | Millor Llargmetratge | Millor Curtmeratge | Especial del jurat |
| 1993 | Icíar Bollaín | | | | | | |
| 1994 | Gabino Diego | | | | | | |
| 1995 | Ariadna Gil | | | | | | |
| 1996 | Karra Elejalde | | | | | | |
| 1997 | Elena Anaya | | | | | | |
| 1998 | Fele Martínez | | | | | | |
| 1999 | María Esteve | | | | | | |
| 2000 | Fernando Ramallo | | | | | | |
| 2001 | Lucía Jiménez | | | | | | |
| 2002 | Unax Ugalde | | | | | | |
| 2003 | Silvia Abascal | | | | | | |
| 2004 | Jordi Vilches | | | | | | |
| 2005 | Marta Etura | | | | | | |
| 2006 | Leticia Dolera | | | | | | |
| 2007 | Miguel Ángel Silvestre | | | | | | |
| 2008 | Bárbara Goenaga | | | | | | |
| 2009 | Álvaro Cervantes | | | | | | |
| 2010 | Natasha Yarovenko | | | | | | |
| 2011 | Carlos Areces | | | | | | |
| 2012 | Michelle Jenner José Mota Macarena García | | Priit Pärn | | | | |
| 2013 | Gorka Otxoa Macarena García | | | | Milosc/Loving | Oh Willy | Le premier pas |
| 2014 | Aura Garrido | | | Ferenc Cakó | | | |
| 2015 | Irene Escolar | | Ruben Östlund | Vuk Jevremovic | | | |
| 2016 | Ingrid García-Jonsson Daniel Grao | Rithy Panh Festival de Cinema de Sarajevo | | | | | |

## Plataforma

Diversos directors espanyols han passat per Cinema Jove en les seues diverses etapes, des d'amateurs fins a professionals. És el cas d'Álex de la Iglesia, Icíar Bollaín, Alejandro Amenábar, Sigfrid Monleón, Juanma Bajo Ulloa, Marc Recha, Matteo Garrone, Thomas Vinterberg, Daniel Calparsoro o Miguel Albaladejo, que a la 25a edició van rebre un homenatge.

## Referències

* 1 2 «Presentació del Festival Internacional de Cinema de València Cinema Jove». Cinemajove.com, 2016. [Consulta: juny 2016].
* 1 2 «Cinema Jove tira de agenda» (en castellà). Valenciaplaza.com, 04-06-2015. [Consulta: juny 2016].
* ↑ «CulturArts assumirà la gestió de Cinema Jove». Levante-emv.com, 10-06-2016. [Consulta: juny 2016].
* 1 2 «Premio un futuro de cine» (en castellà). Cinemajove.com, 01-06-2016. Arxivat de l'original el 2016-06-17. [Consulta: juny 2016].
* 1 2 «Macarena García y Gorka Otxoa, Premio Un Futuro de Cine del Festival Cinema Jove de Valencia» (en castellà). Europapress.es, 25-05-2013. [Consulta: juny 2016].
* ↑ «Cinema Jove premia a José Mota i Michelle Jenner amb el premi 'Un Futur de Cinema». Vilaweb.cat, 21-05-2012. [Consulta: juny 2016].
* ↑ «Cinema Jove 2012». Epoca1.valenciaplaza.com, 15-06-2012. [Consulta: juny 2016].
* ↑ «El desenfado de Rodrigo Cortés y Gorka Otxoa baja el telón del 28 Cinema Jove de Valencia» (en castellà). Noticias.lainformacion.com, 28-06-2013. [Consulta: Juny].
* ↑ «La producción polaca ‘Milosc’, Luna de Valencia de la 28ª edición de Cinema Jove» (en castellà). Audiovisual451.com, 28-06-2013. [Consulta: juny 2016].
* ↑ 25 anys de Cinema Jove Arxivat 2010-06-04 a Wayback Machine., per Rafael Maluenda, a la web del Ministeri d'Educació. (castellà)
* ↑ Cinema Jove homenatja als seus "grans descobriments", a Las Provincias de 26/5/10. (castellà)

## Enllaços externs

* Web del Festival Arxivat 2016-06-03 a Wayback Machine.
* Blog Cinema Jove (castellà)
* Canal al Youtube de Cinema Jove